Priyanka Chopra Jonas: Tinerii ne cer să acționăm acum.
O astfel de persoană este Miao Wang,
o tânără activistă a ONU care conduce Better Blue,
o organizație de conservare a oceanelor.
Ea are un mesaj pentru noi toți din casa ei din China.
[Miao Wang]
Miao Wang: Oamenii întreabă uneori de ce tinerii
cer o schimbare urgent.
Cerem schimbarea pentru că știm că e posibilă.
Am văzut beneficiile restaurărilor recifurilor de corali
și a ecosistemelor acestora de către oamenii de știință.
Imaginează-ți o lume în care aerul este proaspăt,
în care toată lumea are acces la energie verde
pentru a găti, a trăi și pentru a învăța,
unde cei vulnerabili sunt îngrijiți,
în care orașele noastre sunt protejate
de nivelurile mării în creștere,
și în care pădurile sunt protejate și reîmpădurite.
De aceea, împreună cu mulți tineri din generația mea,
cerem liderilor să acționeze rapid
pentru a crea un viitor mai bun și mai sănătos
pentru toți oamenii de pretutindeni și pentru planeta noastră.
Vă mulțumesc!
Chris Hemsworth: În timpul primei sesiuni, acum câteva ore,
secretarul general al ONU a menționat o inițiativă
numită „Cursa spre Zero"
Doresc să revin la acest subiect,
pentru că este cursa hotărâtoare pentru umanitate
și necesită ca guvernele, orașele, afacerile și noi toți să lucrăm împreună.
Pentru a ne spune mai multe aș dori să dau cuvântul secretarului de stat
din Marea Britanie pentru afaceri, energie și strategie industrială, Alok Sharma,
care e și președintele conferinței ONU pentru schimbările climatice, COP26,
care va avea loc anul viitor în Glasgow.
[Alok Sharma]
Alok Sharma: Pe măsură ce ne revenim din impactul pandemiei Covid-19,
lumea are șansa de a construi un viitor mai sănătos și mai rezistent,
de a crea o societare mai corectă și mai prosperă,
și de a reduce riscul viitoarelor șocuri.
Multe organizații și instituții au început deja să ia măsuri.
Acestea și-au luat angajamente specifice bazate pe știință
pentru a crea o lume cu emisii nete zero.
De la sfârșitul lunii septembrie, peste 1.100 de companii mari
și-au luat angajamentul de a atinge emisii zero nete cel târziu până în 2050,
de a utiliza energie regenerabilă 100%,
de a-și schimba flota cu mașini electrice,
de a-și face clădirile mai eficiente energetic,
și de a lucra cu furnizorii lor pentru a-și reduce emisiile.
45 dintre cei mai mari investitori din lume și-au luat angajamentul
de a investi în mod responsabil.
452 de orașe, 22 de regiuni, 549 de universități din toată lumea,
s-au alăturat campaniei „Cursa spre zero”
și mulți alții se pregătesc să facă același lucru,
Dar trebuie să facem mult mai multe.
Între acum și conferința ONU despre climă COP26 din noiembrie 2021,
vrem să accelerăm viteza la nivel global.
Suntem la un punct de cotitură.
Nu avem timp de pierdut.
Și tu poți ajuta
asigurându-te că compania sau comunitatea
în care lucrezi se alătură astăzi cursei.
PCJ: Mulțumesc foarte mult, Alok!
„Cursa spre Zero” este o cursă pe care o câștigăm sau pierdem împreună.
Doar un activist din domeniul climatic
poate explica ce înseamnă acest lucru.
Titlul lui oficial este într-adevăr
activist de grad înalt pentru acțiune climatică al Marii Britanii
în cadrul conferinței ONU despre climă de anul viitor.
Vă rog sa îl întâmpinați pe Nigel Topping.
[Nigel Topping]
Nigel Topping: Vreau să vă spun de ce asta e o cursă pe care o putem câștiga.
Căile prin care putem ajunge la zero există în fiecare sector,
de la ciment și oțel la transport pe apă și aviație.
Da, rămân probleme tehnice de rezolvat,
dar acestea sunt cunoscute, bine definite.
Și tocmai pentru asta există ingineri.
Avem lideri curajoși în fiecare sector al economiei,
care și-au asumat transformarea întregului lanț valoric
pentru a câștiga cursa spre emisii zero nete.
2050 e ținta pentru LafargeHolcim,
cea mai mare companie de ciment din lume,
şi pentru compania de transport Maersk.
2040 este ținta pentru Amazon,
iar 2039 e ținta pentru inventatorul
primului motor cu ardere internă, Mercedes,
iar 2030 e ținta pentru Apple
și pentru compania braziliană de cosmetice Natura.
Dacă ei pot să facă acest lucru și competitorii lor pot.
Cunoaștem forma transformării industriale:
fiecare tranziție,
de la cai la mașini,
de la valve la tranzistori,
de la filmul analog la filmul digital,
și acum de la motoare cu ardere internă la vehicule electrice;
durează mult până începe,
dar apoi crește exponențial înainte să stagneze
atunci când e adoptat de întreaga piață
Observăm această creștere exponențială sector după sector,
pe măsură ce volumele cresc, iar prețurile scad.
Nu asculta pe oricine îți spune:
„Dar cota de piață e doar 4%.”
Întrebarea cheie este:
cât de repede s-a dublat acea cifră de la 2% la 4%?
Acel timp de dublare e constant în creșterea exponențială.
Dacă e doi ani, acesta e indiciul,
iar cota de piață se va dubla la 8, 16, 32, 64,
iar tranziția se va termina în 10 ani.
Știm cum să câștigăm Cursa spre Zero,
dar putem face asta numai dacă mult mai mulți dintre voi ni se alătură,
fiecare afacere, investitor, oraș, regiune și țară,
fiecare școală, universitate, fiecare club sportiv și cetățean.
Putem conta pe tine?
CH: Bineînțeles, Nigel, te poți baza pe mine.